Incidentul s-a petrecut vineri dimineață, la Spitalul Județean Vaslui, scrie Vremea noua.
Bărbatul a înnodat mai multe cearceafuri și le-a dat drumul pe geam, de la etajul patru, iar apoi a încercat să coboare cu ajutorul acestora.
La un moment dat, însă, acesta a căzut, în urma impactului suferind multiple răni.
Bărbatul era internat pe secția de Medicină Internă de o săptămână, voia să plece acasă, însă medicul i-a spus că trebuie să mai stea până luni. Starea pacientului este destul de gravă, însă stabilă.